常裕（），字顺甫，号震峯，山东青州府临朐县人。明朝政治人物、进士出身。父常江，屡赠山西按察司副使。常裕赋质聪颖，弱而能言，一岁授易经，即成诵。九龄就外传，日课数千言。十岁能属文，迟侍郎凤翔阅而奇之，谓非俗师所能识也。乃从同里吕三才游，学日益进。垂髫即入邑庠，同学知友皆自谓不及，折行辈问业焉。万历十年（1582年）壬午科山东乡试举人，十七年（1589年）己丑科进士，授刑部主事，再迁至郎中。讯狱慈祥，多所末减。奉使录关中囚，冤滥者悉予昭雪，全活十四人。升知湖广承天府，大兴学校，躬为讲导，示以程轨，一时文风丕